|  |
| --- |
|  |
| Pagėgių savivaldybės taryba **sprendimas**  **DĖL PAGĖGIŲ SAVIVALDYBĖS TARYBOS 2020 M. GRUODŽIO 21 D. SPRENDIMO NR. T-263 „DĖL PRITARIMO PROJEKTO ,,FUNKCINĖS ZONOS TAURAGĖ+ PLĖTROS STRATEGIJOS PIRMAEILIŲ VEIKSMŲ ĮGYVENDINIMAS“ ĮGYVENDINIMUI IR FINANSAVIMUI“ PAKEITIMO** |
| 2021 m. birželio 30 d. Nr. T- 130 Pagėgiai |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Pagėgių savivaldybės taryba nusprendžia:

1. Pakeisti Pagėgių savivaldybės tarybos 2020 m. gruodžio 21 d. sprendimą Nr. T-263 „Dėl pritarimo projekto „Funkcinės zonos Tauragė+ plėtros strategijos pirmaeilių veiksmų įgyvendinimas“ įgyvendinimui ir finansavimui“:

1.1. Pakeisti 2.2 papunktį ir jį išdėstyti taip:

„2.2. Jurbarko rajono, Pagėgių, Šilalės rajono ir Tauragės rajono savivaldybių administracijos bei Jurbarko „Ąžuoliuko“ mokykla, uždaroji akcinė bendrovė Jurbarko autobusų parkas, uždaroji akcinė bendrovė „Jurbarko vandenys“, uždaroji akcinė bendrovė „Pagėgių komunalinis ūkis“ ir viešoji įstaiga „Žaliasis regionas“ būtų Projekto partneriais“.

1.2. Papildyti nauju 5 punktu:

„5. Pritarti Jungtinės veiklos (partnerystės) sutarties projektui (pridedama)“.

1.3. Buvusį 5 punktą laikyti atitinkamai 6 punktu.

2. Sprendimą paskelbti Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos Respublikos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

Savivaldybės meras Vaidas Bendaravičius

**JUNGTINĖS VEIKLOS (PARTNERYSTĖS) SUTARTIS**

**ĮGYVENDINANT PROJEKTĄ „FUNKCINĖS ZONOS TAURAGĖ+ PLĖTROS STRATEGIJOS PIRMAEILIŲ VEIKSMŲ ĮGYVENDINIMAS“**

2021 m. \_\_\_\_\_\_\_\_\_\_\_\_\_\_ d. Nr. \_\_\_\_\_\_\_\_

Tauragė

Mes, **Tauragės rajono savivaldybės administracija,** projekto ,,Funkcinės zonos Tauragė+ plėtros strategijos pirmaeilių veiksmų įgyvendinimas“ vykdytoja, juridinio asmens kodas 188737457, kurios registruota buveinė yra Respublikos g. 2, Tauragė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktorės Gintarės Rakauskienės, veikiančio(s) pagal administracijos nuostatus (toliau – **Partneris 1),** ir

**Jurbarko rajono savivaldybės administracija,** juridinio asmens kodas 188713933, kurios registruota buveinė yra Dariaus ir Girėno g. 96, 74187 Jurbarkas, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal administracijos nuostatus (toliau – **Partneris 2**),

**Šilalės rajono savivaldybės administracija,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 3**),

**Pagėgių savivaldybės administracija,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 4**),

**viešoji įstaiga ,,Žaliasis regionas“ ,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 5**),

**uždaroji akcinė bendrovė Jurbarko autobusų parkas,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 6**),

**uždaroji akcinė bendrovė „Jurbarko vandenys“,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 7**),

**Jurbarko „Ąžuoliuko“ mokykla,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 8**),

**uždaroji akcinė bendrovė „Pagėgių komunalinis ūkis“,** juridinio asmens kodas \_\_\_\_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_\_\_\_, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama(s) \_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – **Partneris 9**),

Partneris 1, Partneris 2, Partneris 3, Partneris 4, Partneris 5, Partneris 6, Partneris 7, Partneris 8, Partneris 9 kartu toliau vadinami – Partneriais,

**atsižvelgdami** į tai, kad Partneris 1, vadovaudamasis Tauragės rajono savivaldybės tarybos 2020 m. gruodžio 16 d. sprendimu Nr. 1-325 „Dėl pritarimo projekto ,,Funkcinės zonos Tauragė+ plėtros strategijos pirmaeilių veiksmų įgyvendinimas“ įgyvendinimui ir jo finansavimo“, Jurbarko rajono savivaldybės tarybos 2020 m. gruodžio 17 d. sprendimu Nr. T2-336 „Dėl pritarimo projekto „Funkcinės zonos Tauragė+ plėtros strategijos pirmaeilių veiksmų įgyvendinimas“ įgyvendinimui ir finansavimui“, Šilalės rajono savivaldybės tarybos 2020 m. gruodžio 18 d. sprendimu Nr. T1-307 „Dėl pritarimo projekto ,,Funkcinės zonos Tauragė+ plėtros strategijos pirmaeilių veiksmų įgyvendinimas“ įgyvendinimui ir  finansavimui“, Pagėgių savivaldybės tarybos 2020 m. gruodžio 21 d. sprendimu Nr. T-263  „Dėl pritarimo projekto ,,Funkcinės zonos Tauragė+ plėtros strategijos pirmaeilių veiksmų įgyvendinimas“ įgyvendinimui ir  finansavimui“, pasirašė su viešąja įstaiga Centrinė projektų valdymo agentūra (toliau – CPVA) iš Europos Sąjungos struktūrinių fondų lėšų bendrai finansuojamo projekto **Nr. JO8-CPVA-V-02-0001,,Funkcinės zonos Tauragė+ plėtros strategijos pirmaeilių veiksmų įgyvendinimas“** (toliau – Projektas**)** sutartį bei į tai, kad Projektas įgyvendinamas kartu su Partneriais: Jurbarko rajono, Šilalės rajono ir Pagėgių savivaldybių administracijomis, uždarąja akcine bendrove ,,Jurbarko vandenys“, uždarąja akcine bendrove Jurbarko autobusų parkas, Jurbarko „Ąžuoliuko“ mokykla, uždarąja akcine bendrove „Pagėgių komunalinis ūkis“, viešąja įstaiga ,,Žaliasis regionas“,

vadovaudamiesi Lietuvos Respublikos civilinio kodekso 6.969 straipsniu, įtvirtinančiu jungtinės veiklos (partnerystės) sutarties sąvoką ir reglamentuojančiu jos formą bei būtinas sąlygas

**sudarė ir pasirašė** šią Jungtinės veiklos (partnerystės) sutartį įgyvendinti Projektą; toliau – Sutartis.

1. **SUTARTIES DALYKAS**

1.1**.** Partneriai laikydamiesi pagrindinių geros partnerystės praktikos taisyklių susitaria bendradarbiauti bendrai įgyvendinant Projektą.

1.2. Partneriai pasirašydami šią sutartį besąlygiškai susitaria veikti bendrai, įgyvendinant Projektą, kurio tikslas – **paskatinti savivaldybių bendradarbiavimu grįstą kompleksinį funkcinių zonų vystymą.**

1.3. Ši Sutartis yra sudaroma siekiant nustatyti Projekto Partnerių piniginių įnašų, rezultatų, teisių ir atsakomybės pasiskirstymą.

1.4. Pagal šią Sutartį naujas juridinis asmuo nesukuriamas.

1. **PARTNERIŲ ĮNAŠAI IR NUOSAVYBĖS TEISĖS**

2.1. Partneriai supranta ir susitaria, jog Projekto biudžetą sudaro Partneriams Europos Sąjungos skiriamas finansavimas (Projekto ,,Funkcinės zonos Tauragė+ plėtros strategijos pirmaeilių veiksmų įgyvendinimas“ Nr.J08-CPVA-V-02-0001 finansavimo sutartis) ir Partnerių lėšos. **Partneris 1, Partneris 2, Partneris 3, Partneris 4** savo savivaldybės teritorijoje vykdomų Projekto veiklų įgyvendinimui įsipareigoja prisidėti savo lėšomis prie Projekto bendrojo finansavimo ne mažiau kaip 7,5 procentų kiekvienam Partneriui tenkančių tinkamų finansuoti Projekto išlaidų ir padengti netinkamas finansuoti, tačiau Projektui įgyvendinti būtinas išlaidas, ir tinkamas išlaidas, kurių nepadengia Projektui skiriamas finansavimas, susidariusias dėl kiekvieno Partnerio Projekto veiklų vykdymo.

Taip pat **Partneris 1, Partneris 2, Partneris 3, Partneris 4** įsipareigoja prisidėti savo lėšomis prie **Partnerio 5** (viešoji įstaiga ,,Žaliasis regionas“) Projekto vykdomų veiklų įgyvendinimo bendrojo finansavimo ne mažiau kaip 7,5 procentų kiekvienam Partneriui tenkančių (Partneriui 1 – 41 proc., Partneriui 2 – 27 proc., Partneriui 3 – 24 proc., Partneriui 4 – 8 proc.) tinkamų finansuoti Projekto Partnerio 5 išlaidų ir padengti netinkamas finansuoti, tačiau Partnerio 5 veiklų įgyvendinimui būtinas išlaidas, ir tinkamas išlaidas, kurių nepadengia Projektui skiriamas finansavimas, susidariusias dėl Partnerio 5 Projekto veiklų vykdymo.

2.2.Partnerių sukurtas ar įgytas turtas, kaip jungtinės jų veiklos rezultatas, po Projekto įgyvendinimo tampa Projekto veiklą įgyvendinusio Partnerio nuosavybe.

Tuo atveju, kai Partneris yra biudžetinė įstaiga, kurios steigėja yra savivaldybė , sukurtas ar įgytas turtas po Projekto įgyvendinimo tampa savivaldybės, įsteigusios biudžetinę įstaigą, nuosavybe.

2.3. Partneriai sutinka ir neprieštarauja, kad Projekto biudžeto lėšas apskaitytų ir administruotų Partneris 1.

2.4. Partnerių ir ES paramos lėšos skirtos Projektui įgyvendinti apskaitomos Partnerio 1 Projektui atidarytoje Luminor Bank AS sąskaitoje.

2.5. Partneriams patyrus netinkamų kompensuoti išlaidų, jei projekto įgyvendinimo eigoje tokias išlaidas nustatys CPVA, Lietuvos Respublikos finansų ar vidaus reikalų ministerija, jas kompensuoja Partneris, dėl kurio kaltės šios išlaidos buvo patirtos.

2.6. Partneriai negalės parduoti, perleisti, įkeisti turto ar kitokiu būdu suvaržyti daiktinių teisių į turtą, kuriam įsigyti yra skiriama ES parama, 5 (penkerius) metus nuo Projekto įgyvendinimo pabaigos.

2.7. Partneriai negalės keisti pagal Projekto finansavimo sutartį finansuotos veiklos pobūdžio ir (ar) turto, kuriam įsigyti ar sukurti buvo naudota parama, nuosavybės formos 5 (penkerius) metus nuo Projekto įgyvendinimo pabaigos.

2.8. Partneriai įsipareigoja užtikrinti Projekto rezultatų tęstinumą 5 (penkerius) metus po Projekto užbaigimo.

1. **PARTNERIŲ TEISĖS IR PAREIGOS**
   1. **Partneris 1** įsipareigoja**:**
      1. vesti Projekto finansinę apskaitą, teikti visų Partnerių bendrus mokėjimo prašymus ir gautas ES paramos lėšas pervesti į Partnerio 2, Partnerio 3, Partnerio 4 nurodytas sąskaitas;
      2. teikti Partneriams informaciją apie Projekto eigą;
      3. Partnerių vardu teikia CPVA ir LR vidaus ir finansų ministerijoms Projekto įgyvendinimo metu ir po įgyvendinimo 5 metus privalomas teikti ataskaitas ir kitus dokumentus.
      4. užtikrinti tinkamą Projekto lėšų panaudojimą;
      5. laiku suderinti projekto veiklų įgyvendinimui reikalingus dokumentus, teikti savo pasiūlymus, pastabas ir (ar) kitą informaciją, reikalingą tinkamam Projekto įgyvendinimui;

3.1.6. užtikrinti investicijų tęstinumą penkerius metus po Projekto finansavimo pabaigos;

3.1.7. panaudoti savo žmogiškuosius išteklius ir jų kompetenciją, užtikrinant tinkamą paramos tinkamą paramos administravimą ir Projekto įgyvendinimo priežiūrą;

3.1.8.vykdyti savo veiklų viešuosius pirkimus;

3.1.9. tinkamai viešinti Projektą;

3.1.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.2. **Partneris 2, Partneris 3, Partneris 4, Partneris 5, Partneris 6, Partneris 7, Partneris 8, Partneris 9 įsipareigoja:**

3.2.1. skirti kontaktinį asmenį reikiamai informacijai teikti **Partneriui 1** Projekto įgyvendinimo metu ir po projekto įgyvendinimo 5 metus;

3.2.2. užtikrinti tinkamą Projekto lėšų panaudojimą;

3.2.3. laiku suderinti projekto veiklų įgyvendinimui reikalingus dokumentus, teikti savo pasiūlymus, pastabas ir (ar) kitą informaciją, reikalingą tinkamam Projekto įgyvendinimui; 3.2.4. užtikrinti investicijų tęstinumą penkerius metus po Projekto finansavimo pabaigos;

3.2.5. panaudoti savo žmogiškuosius išteklius ir jų kompetenciją, užtikrinant tinkamą paramos administravimą ir Projekto įgyvendinimo priežiūrą;

3.2.6. vykdyti savo veiklų viešuosius pirkimus;

3.2.7. tinkamai viešinti Projektą;

3.2.8. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.3. Partneriai susitaria, kad tvarkant bendrus reikalus, kiekvienas iš Partnerių gali veikti visų Partnerių vardu. Partneriai besąlygiškai susitaria, jog pagal šią Sutartį, santykiuose su trečiaisiais asmenimis atstovauja **Partneris 1.**

3.4. Partneris, kito Partnerio vardu sudaręs sandorį ir viršijęs jam suteiktus įgaliojimus arba kito Partnerio interesais sudaręs sandorį savo vardu, turi teisę reikalauti iš kito Partnerio atlyginti savo patirtas išlaidas, jeigu įrodo, kad tie sandoriai buvo būtini norint apsaugoti kito Partnerio interesus. Partneris, dėl tokių sandorių patyręs nuostolių, turi teisę reikalauti, kad Partneris, sudaręs sandorius, šiuos nuostolius atlygintų.

3.5. Kiekvienas iš Partnerių turi teisę susipažinti su bendrų reikalų tvarkymo dokumentais, nepaisant to, įgaliotas jis ar ne tvarkyti bendrus reikalus. Visi susitarimai, apribojantys ar panaikinantys šią teisę – negalioja.

3.6. Visi Projekto pakeitimai, turintys įtakos Partnerių įsipareigojimams ir teisėms, prieš kreipianti į CPVA pirmiausia turi būti raštu suderinti su Partneriais.

3.7. Partneriai visus dokumentus, susijusius su Projekto įgyvendinimu (sudarytas sutartis, atliktų pirkimų ir mokėjimų dokumentų originalus, įgyvendintą veiklą įrodančius dokumentus ir kt.), kaupia ir privalomai saugo savo buveinių patalpose ne trumpiau nei tai nustatyta Projekto finansavimo sutartyje.

3.8. Partneriai privalo sudaryti sąlygas tikrinti Projektą kontrolės institucijoms ir pateikti visus su Projekto įgyvendinimu susijusius dokumentus ir informaciją.

3.9. Paaiškėjus, kad Sutartyje nurodyti Partnerių pareiškimai ir (ar) garantijos neatitinka tikrovės, kiekvienas iš Partnerių įsipareigoja savo sąskaita ir rizika atlikti visus reikiamus ir kito Partnerio pageidautinus veiksmus, trūkumams pašalinti ir atlyginti Partneriui visus su tuo susijusius tiesioginius nuostolius. Nuostolių atlyginimas neatleidžia Partnerio nuo prievolės vykdyti iš Sutarties kylančius įsipareigojimus. Partnerių bendru tarpusavio susitarimu atsakomybė pagal Sutartį yra solidari.

1. **PROJEKTO VEIKLOS IR JŲ VYKDYTOJAI**
   1. Siekiant įgyvendinti Projekto finansavimo sutartyje numatytą tikslą ir uždavinius planuojamos vykdyti veiklos:

| **Planuojamos projekto veiklos pavadinimas** | **Veiklą įgyvendinantis Partneris** |
| --- | --- |
| 1.1. Tauragės pramonės rajono infrastruktūros įrengimas | Tauragės rajono savivaldybės administracija |
| 1.2. Tauragės miesto centro aplinkkelio įrengimas | Tauragės rajono savivaldybės administracija |
| 1.3. Inžinerinių tinklų modernizavimas ir statyba Jurbarko miesto pramonės rajone | Uždaroji akcinė bendrovė „Jurbarko vandenys“ |
| 1.4. Pagėgių pramoninės zonos trūkstamos infrastruktūros įrengimas | Uždaroji akcinė bendrovė „Pagėgių komunalinis ūkis“  Pagėgių savivaldybės administracija |
| 1.5. Šarūnkalnio pramoninės teritorijos infrastruktūros įrengimas | Šilalės rajono savivaldybės administracija |
| 2.1. Regioninio lygmens viešųjų paslaugų koordinavimo ir organizavimo mechanizmo sukūrimas | Viešoji įstaiga „Žaliasis regionas“ |
| 2.2. Viešojo transporto paslaugos teikimo regiono lygiu sistemos sukūrimas ir įdiegimas | Viešoji įstaiga „Žaliasis regionas“ |
| 2.3. Jurbarko autobusų stoties rekonstrukcija ir aplinkinės teritorijos pritaikymas tvaraus judumo skatinimui | Uždaroji akcinė bendrovė Jurbarko autobusų parkas |
| 2.4. Pagėgių autobusų stoties statyba ir aplinkinės teritorijos pritaikymas tvaraus judumo skatinimui | Uždaroji akcinė bendrovė „Pagėgių komunalinis ūkis“ |
| 2.5. Elektrinių autobusų įsigijimas (Jurbarko rajono savivaldybė) | Jurbarko rajono savivaldybės administracija |
| 2.6. Elektrinių autobusų įsigijimas Šilalės rajono savivaldybė) | Šilalės rajono savivaldybės administracija |
| 3.1. Pagėgių savivaldybės palaikomojo gydymo ir slaugos ligoninės perkėlimas iš reikalavimų neatitinkančių patalpų į Pagėgių PSPC pastato nenaudojamas patalpas | Pagėgių savivaldybės administracija |
| 3.2. Bijotų mokyklos pastato pritaikymas socialinės globos įstaigai ir greitosios medicinos pagalbos stočiai | Šilalės rajono savivaldybės administracija |
| 4.1. Jurbarko „Ąžuoliuko“ mokyklos specialiųjų poreikių vaikams pritaikytų paslaugų teikimui reikalingos infrastruktūros plėtra | Jurbarko rajono savivaldybės administracija |
| Elektrinių automobilių krovimo stotelių įrengimas Tauragės mieste | Tauragės rajono savivaldybės administracija |
| 5.2. Elektrinių automobilių krovimo stotelių įrengimas Jurbarko mieste | Jurbarko rajono savivaldybės administracija |
| 5.3. Elektrinių automobilių krovimo stotelių įrengimas Pagėgių mieste | Pagėgių savivaldybės administracija |

**5. SUTARTIES GALIOJIMAS, KEITIMAS IR NUTRAUKIMAS**

5.1. Kiekvienas iš Partnerių turi teisę nutraukti Sutartį, jeigu:

5.1.1. kitas Partneris ją iš esmės pažeidžia;

5.1.2. norintis Sutartį nutraukti Partneris dėl gresiančių bankroto ir nemokumo priežasčių nebegali jos vykdyti.

5.2. Partneris norintis nutraukti Sutartį 5.1.2 punkte nurodytu būdu, turi raštu informuoti kitus Partnerius prieš 30 kalendorinių dienų iki Sutarties nutraukimo.

5.3. Partneris, nutraukęs sutartį, turi atlyginti kitiems Partneriams dėl Sutarties nutraukimo padarytus tiesioginius nuostolius.

5.4. Partneris atleidžiamas nuo atsakomybės už Sutarties nevykdymą, jeigu jis įrodo, kad Sutartis neįvykdyta dėl aplinkybių, kurių jis negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad Partneris neturi reikiamų finansinių išteklių arba skolininko kontrahentai pažeidžia savo prievoles.

1. **KITOS SUTARTIES SĄLYGOS**

6.1. Partneriai įsipareigoja atlikti visus nuo kiekvieno iš jų priklausančius veiksmus, įskaitant reikiamų dokumentų pateikimą/pasirašymą/gavimą, maksimaliai ir sąžiningai bendradarbiauti bei dėti visas pastangas,. kad kiekvienas Partneris galėtų laisvai ir tinkamai įgyvendinti teises ir pareigas kylančias iš Sutarties.

6.2. Sutartis sudaryta vadovaujantis sąžiningumo, protingumo, teisingumo ir kiekvieno iš Partnerių lygiateisiškumo principais, nenaudojant apgaulės ar spaudimo. Partneriai atskleidė vienas kitam visą jiems žinomą informaciją, turinčią esminės reikšmės Sutarties sudarymui ir jos vykdymui.

6.3. Visi Sutarties pakeitimai turi būti įforminami kaip papildomas susitarimas pakeisti Sutartį. Sutarties pakeitimai ir (ar) papildymai turi būti pasirašomi Partnerių ir tampa neatskiriama Sutarties dalimi.

6.4. Visi tarp Partnerių iškylantys ginčai ar pretenzijos dėl Sutarties pirmiausia sprendžiami geranoriškai, derybų būdu, vadovaujantis sąžiningumo, protingumo ir teisingumo principais. Negalint išspręsti ginčo geranoriškai, toks ginčas ar pretenzijos perduodamos ir galutinai išsprendžiamos Lietuvos Respublikos teismuose. Lietuvos Respublikos įstatymai taikomi visiems ginčams dėl Sutarties.

6.5. Partneriai konstatuoja, patvirtina ir garantuoja, kad visos iki Sutarties sudarymo dienos tarp jų vykusios derybos buvo sąžiningos. Su visomis Sutarties sąlygomis kiekvienas iš Partnerių aiškiai sutinka. Sutarties sąlygos, Sutarties patvirtinimo metu, nepagrįstai nesuteikė nei vienam iš Partnerių perdėto pranašumo ir jos visiškai atitinka Partnerių interesus bei laisvai išreikštą jų valią.

6.6. Sutartis sudaryta lietuvių kalba \_\_\_\_\_\_ egzemplioriais, po vieną kiekvienam Partneriui.

6.7. Partneris negali perleisti savo teisių bei įsipareigojimų kitiems asmenims be kitų Partnerių ir CPVA sutikimo.

6.8. Visi pranešimai, reikalavimai ir prašymai, susiję su šia Sutartimi, turi būti pateikiami raštu Sutarties rekvizituose nurodytais adresais arba Partnerių kontaktiniams asmenims:

Partnerio 1 kontaktinis asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 2 kontaktinis asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 3 kontaktinis asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 4 kontaktinis asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 5 kontaktinis asmuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 6 kontaktinis asmuo – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 7 kontaktinis asmuo – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 8 kontaktinis asmuo – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Partnerio 9 kontaktinis asmuo – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **PARTNERIŲ REKVIZITAI**

|  |  |
| --- | --- |
| **Partneris 1** | **Partneris 2** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) |
| **Partneris 3** | **Partneris 4** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) |
| **Partneris 5** | **Partneris 6** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) |
| **Partneris 7** | **Partneris 8** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) |
| **Partneris 9** |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V.  (parašas) |  |